যোগেশ দত্ত
যোগেশ দত্ত (জন্ম ১৯৩৫) হলেন একজন ভারতীয় বাঙালি মূকাভিনেতা, যিনি বিগত পাঁচ দশকের বেশি সময় ধরে ভারতে মূকাভিনয়ে অগ্রণী ভূমিকা পালন করেন। মূলত তাঁরই উদ্যোগে ভারতে মাইম একটি কলা হিসাবে দেশে এবং পরবর্তীতে ভারতীয় রীতির কলা হিসাবে বিদেশে প্রচারিত হয়। শুরুতে মঞ্চে  'নির্বাক কৌতুক' পরিবেশনের  অভিনয়ে তিনি মূক।  কিন্তু পরবর্তীতে  'বার্থ টু ডেথ', 'বেকার যুবক', 'এক্সপ্লয়টেশন অফ রবীন্দ্রনাথ', 'রিক্সাওয়ালা', 'স্ট্রাগল  ফর একজিসট্যান্স', 'জাত নিপাত যাক' , 'চোর' ইত্যাদি উপস্থাপনায় ব্যক্তি থেকে সমাজ সবাইকে পরিস্ফুট করলেন  সম্পূর্ণ নিজস্ব চিন্তাধারায়। কথা নেই, কিন্তু আবেগ-অনুভূতি ও উপলব্ধির  প্রকাশ আছে উপস্থাপনায়, তাই তিনি  প্রকৃতই একজন "নৈশব্দের কবি" হিসাবে প্রতিভাত হলেন। ১৯৫৬ খ্রিস্টাব্দে প্রথম সূচনা হল ভারতীয় মাইমের তথা তাঁরই উদ্ভাবিত শব্দবন্ধ মূকাভিনয়-এর।     